اليوم، السيرة الذاتية دالممثلة الأمريكية شارون ستون تحطات فالمكتبات، وهي بعنوان “جمال العيش جوج مرات”، وفيها أسرار كثيرة على نجمة هوليود، ومنها اللي كشفات عليهم اول مرة، بحال واقعة تعرضها للاغتصاب مع ختها “كيلي” من طرف جدهم. قالت شارون أنها تعرضات للاغتصاب على عمر 14 لعام، هي وختها اللي كان فعمرها 11 لعام، من طرف جدهم لمهم، كلارنس لوسون، بتواطؤ مع جدتهم اللي حبساتهم معاه فغرفة. وتكلمات شارون على شعورها بالارتياح فاش مات جدها، بحيث قاست النعش ديالو باش تتأكد من موتو، وشافت فكيلي وحسو بالراحة، وفهمو ان هذ الكابوس سالا. تكلمات شارون كذلك على عام 2001، فاش اضطرت تمشي عند إستيتيسيان يحيد ليها شي ورم عندها كبير فالصدر، لكن فاش فاقت لقاتو نفخ ليها صدرها بلا ماقالتهاليه وبدون موافقتها، بحجة هذشي غيبينها مثيرة وزوينة كثر، وكانت فداك الوقت خرجات تعبر على الغضب ديالها فوسائل الإعلام. ومن غير هذشي تكلمات شارون على احداث كثيرة، بحال تعرضها لضغوطات لتصوير مشاهد جنسية، وغيرها. 
شارون ستون فسيرتها الذاتية: جدي اغتصبني أنا وختي وطبيب جراح كبر لي الصدر بلا خباري